open-index/open-wikipedia-markdown huggingface dataset:
הדיוויזיה ה-554 (ורמאכט)

**הדיוויזיה ה-554** (בגרמנית: **554. Infanterie-Division**), הייתה דיוויזיה של הוורמכאט במהלך מלחמת העולם השנייה. היא הייתה פעילה במשך מספר חודשים בשנת 1940.

## היסטוריה
דיוויזיית הרגלים ה-554 הוקמה ב-15 בפברואר 1940 במחוז הצבאי V לשירות בגזרת הריין העליון בגבול גרמניה–צרפת,  שם שימשה כדיוויזיה סטטית בתפקיד הגנתי על החומה המערבית (בלשון בעלות הברית: "קו זיגפריד").  מפקד הדיוויזיה לאורך כל תקופת שירותה היה אנטון פון הירשברג.

בתחילה נמשך מטה הדיוויזיה מפיקוד הדיוויזיה לשירות מיוחד ה-441 והכיל שלושה רגימנטים חי"ר (621, 622, 623) וכן רגימנט ארטילריה, יחידת תצפית ויחידות דיוויזיוניות (כולם 554). רגימנט הרגלים ה-621 הוקם במחוז הצבאי XXI תוך שימוש בצוות מרגימנט הרגלים ה-532 של הדיוויזיה ה-246 וכן גדוד מקלענים 148 (בגלוגאו), רגימנט הרגלים ה-622 הוקם במחוז הצבאי VIII תוך שימוש באנשי רגימנט הרגלים ה-423 מהדיוויזיה ה-212 כמו גם אנשי רגימנט רובאי המולדת 2. /IX (בפרנקפורט), ורגימנט הרגלים ה-623 הוקם באזור פראג תוך שימוש באנשי רגימנט הרגלים ה-380 של הדיוויזיה ה-215. 

הדיוויזיה נפרסה במאי וביוני 1940 כחלק מהפיקוד העליון XXXIII תחת הארמייה השביעית של קבוצת ארמיות C בגבול גרמניה עם צרפת,  יחד עם דיוויזיית הרגלים ה-556.  הגזרה של הדיוויזיה בחזית נותרה שקטה אפילו במהלך רוב המערכה על צרפת. 

בעקבות הניצחון הגרמני במערכה על צרפת (שביתת הנשק ב-22 ביוני 1940), הפכו הדיוויזיות בקו זיגפריד למיותרות. דיוויזיית הרגלים ה-554 פורקה ב-13 באוגוסט 1940 בדונאושינגן, הגדודים I./621, II. /621, III. /621, I. /622, II./622, II. /623 ו-III. /623 הוגדרו מחדש כגדודי משמר המולדת אוטונומיים ונשלחו למחוז הצבאי VII, שם הפכו לגדודי רובאי המולדת 439 עד 445 ב-1 בינואר 1941. 

## קישורים חיצוניים
* הדיוויזיה ה-554 באתר lexikon-der-wehrmacht 

## הערות שוליים

554
טרביזונדה ואלה

**טרביזונדה "אונדינה" ואלה** (באיטלקית: **Trebisonda "Ondina" Valla**; 20 במאי 1916 – 16 באוקטובר 2006) הייתה אתלטית איטלקייה, אלופה אולימפית (ברלין 1936) ושיאנית עולם (1936–1939) בריצת 80 מטר משוכות ובכך הייתה לאישה האיטלקייה הראשונה שזכתה במדליית זהב אולימפית. אלופת משחקי הסטודנטים הבינלאומיים (טורינו 1933) בריצת 100 מטר, בריצת 80 מטר משוכות, בקפיצה לגובה ובריצת שליחות 4x100 מטר.

## ביוגרפיה
ואלה נולדה וגדלה בבולוניה, אחרי ארבעה אחים. שמה הייחודי ניתן לה על ידי אביה על שם העיר טרבזון בטורקיה, הנקראת באיטלקית טרביזונדה, שנחשבה בעיניו כאחת מהערים היפות בעולם. הכינוי שלה "אונדינה" פירושו גל קטן. היא התאמנה בספורט עם יריבתה הגדולה קלאודיה טסטוני, אלופת אירופה ושיאנית עולם.

### 1933
### אלופת האוניברסיאדה
במשחקי הסטודנטים הבינלאומיים (אוניברסיאדה) שנערכו בטורינו בשנת 1933 היא זכתה ב-4 מדליות זהב, בריצת 100 מטר (12.9 שניות), בריצת 80 מטר משוכות (12.2 שניות), בקפיצה לגובה (1.45 מטר) ובריצת שליחות 4x100 מטר.

### 1936
#### אלופה אולימפית
באולימפיאדת ברלין זכתה במדליית זהב בריצת 80 מטר משוכות בריצה צמודה ביותר ובשיא אולימפי חדש של 11.7 שניות, לפני אנני שטוייר מגרמניה, בטי טיילור מקנדה וקלאודיה טסטוני מאיטליה. לכל ארבע האצניות נקבעה תוצאה זהה של 11.7 שניות. בשלב חצי הגמר היא קבעה שיא עולם חדש של 11.6 שניות, שיפור לשיא בן 4 השנים של אוולין הול ובייב דידריקסון (11.7 שניות), שתיהן מארצות הברית. שיאה זה החזיק מעמד 3 שנים ונשבר על ידי בת ארצה קלאודיה טסטוני (11.3 שניות). נוסף לכך, היא סיימה במקום רביעי בריצת שליחות 4x100 מטר בתוצאה של 48.7 שניות.

לאחר המשחקים האולימפיים היא הפחיתה באימונים ובתחרויות בגלל בעיות בגב, אך המשיכה להתחרות בשנות ה-40.

## הישגים
במהלך הקריירה שלה היא זכתה ב-16 תוארי אליפות איטליה אישים:
* פעם אחת בריצת 60 מטר: 1932
* פעמיים בריצת 100 מטר: 1933 ו-1936
* 6 פעמים בריצת 80 מטר משוכות: 1930, 1931, 1932, 1933, 1934 ו-1937
* 5 פעמים בקפיצה לגובה: 1930, 1931, 1933, 1937 ו-1940
* פעם אחת בקפיצה לגובה מהמקום: 1930
* פעם אחת בקרב חמש: 1935

## שיאים אישיים
### אצטדיון
* ריצת 80 מטר משוכות: 11.6 שניות (1936), **שיא עולם בעבר**
* ריצת 100 מטר: 12.5 שניות (1935)
* קפיצה לגובה: 1.56 מטר (1936), שיא איטליה בעבר. שיא זה החזיק מעמד 18 שנים
* קפיצה לרוחק: 5.39 מטר (1935), שיא איטליה בעבר

## קישורים חיצוניים

* 

* 

קטגוריה:אצניות
קטגוריה:אתלטיות איטלקיות
קטגוריה:אתלטיות באולימפיאדת ברלין (1936)
קטגוריה:אלופות אולימפיות: ריצת 80 מטר משוכות
קטגוריה:אלופות האוניברסיאדה: אתלטיות
לחמנייה מתוקה

**לחמנייה מתוקה** (באנגלית: **Sweet roll**) מתייחסת לכל אחד ממספר מאכלי ארוחת בוקר המתוקים, האפויים עם שמרים או עם מחמצת או לקינוחים.

## מאפיינים
הלחמניות המתוקות למיניהן עשויות להכיל תבלינים, אגוזים, פירות מסוכרים וכו' ולעיתים קרובות מזוגגות או מצופות באייסינג. בהשוואה לבצק לחם רגיל, לבצק לחמניות מתוקות יש בדרך כלל רמות גבוהות יותר של סוכר, שומן, ביצים ושמרים. לעיתים קרובות הן עגולות והן קטנות מספיק כדי להוות מנה. הן נבדלות ממאפי מגדנאות, העשויים מבלילה דמוית משחה, מעוגות, שהן בדרך כלל ללא שמרים או מחמצת ומסופגניות המטוגנות בשמן עמוק.

בצק לחמניות מתוק בקירור שמוכן לאפייה, זמין מסחרית בחנויות מכולת/מרכולים במדינות רבות.

לחמניות מתוקות הן לפעמים קרות ו/או מכילות מילוי מתוק. במסורות מסוימות משתמשים בסוגים אחרים של מילויים וקישוטים, כגון קינמון, מרציפן, או כאמור פירות מסוכרים.

## גלריה

קובץ:BULLAR_CRYSTAL.jpg|טקסט=Swedish cinnamon rolls| לחמניות קינמון שוודיות
קובץ:Drozdzowka,_Polish_sweet_roll.jpg|טקסט=Polish drożdżówka| drożdżówka פולנית


## לקריאה נוספת
* רשימת לחמים מתוקים

## הערות שוליים

קטגוריה:לחם
קטגוריה:מאפים
חום מוחש

**חום מוחש** (sensible heat) הוא חום המתקבל או נפלט על ידי גוף או מערכת תרמודינמית שבה תהליך משנה את הטמפרטורה של הגוף או המערכת, ללא שינוי בנפח או בלחץ.זאת בניגוד לחום כמוס (latent heat), המבטא את האנרגיה הנדרשת לשינוי מצב הצבירה של חומר ללא שינוי הטמפרטורה שלו. לדוגמה, במהלך שינוי מצב צבירה כמו הפשרת קרח, הטמפרטורה של המערכת המכילה את הקרח והנוזל קבועה עד שכל הקרח נמס. *חום מוחש* וחום *כמוס* אינם צורות מיוחדות של אנרגיה, אלא חילופי חום בתנאים שצוינו במונחים של השפעתם על חומר או מערכת תרמודינמית.ממוזער| ג'ול תיאר חום מוחש כאנרגיה הנמדדת על ידי מדחום|377x377 פיקסלים

ניתן לחשב את החום המוחש של תהליך תרמודינמי כמכפלה של מסת החומר (*m*) עם קיבול החום הסגולי שלו (*c*) והשינוי בטמפרטורה (\Delta T):

:  Q_{sensible} = m c \Delta T \,.
במטאורולוגיה, המונח 'שטף חום מוחש' פירושו שטף החום המוליך אנרגיה מפני השטח של כדור הארץ לאטמוספירה. זהו מרכיב חשוב בתקציב האנרגיה של כדור הארץ. שטף חום מוחש נמדד בדרך כלל בשיטת eddy covariance.

## הערות שוליים

קטגוריה:תרמודינמיקה
משחקי ספורט ממוחשבים

[280px|ממוזער|שני שחקנים משחקים טניס אחד נגד השני במשחק [Wii Sports שבקונסולת המשחקים Wii]]
**משחקי ספורט ממוחשבים** היא סוגה של משחקי וידאו המדמים עיסוק בענפי ספורט שונים.

המשחקים בסוגה היו פופולריים עוד מאז שקונסולות המשחקים והמחשבים אישיים הפכו זמינים לציבור. לאורך השנים פותחו משחקי וידאו לרוב ענפי הספורט, כולל לספורט קבוצתי, אתלטיקה, ספורט אתגרי וספורט לחימה. בעוד שבחלק מהמשחקים השחקן ממוקד בלשחק את משחק הספורט עצמו (כגון במשחקים *[[EFootball 2022|eFootball]]* ו-*[[NBA 2K]]*), במשחקים אחרים השחקן ממוקד בניהול של קבוצות ספורט (כגון במשחקים *[[פוטבול מנג'ר|Football Manager]]* ו- *Out of the Park Baseball*).

חלק מסדרות משחקי הספורט מכילים כוללים את השחקנים האמיתיים שמשחקים באותן הקבוצות, והקבוצות מתעדכנות מדי שנה כאשר יוצאת הגרסה החדשה של המשחק על מנת לשקף את השינויים שחלו בעולם האמיתי.

## היסטוריה
[260px|ממוזער|שחקנים משחקים במשחק "[FIFA (סדרת משחקים)|FIFA Soccer"]]
משחקי ספורט ממוחשבים קיימים עוד מימיה הראשונים של תעשיית משחקי הווידאו. אחד ממשחקי הספורט הראשונים שפותחו היה המשחק "Tennis for Two" שפותח ב-1958 על ידי הפיזיקאי וויליאם היגינת'ם. עם זאת, רק בסוף שנות ה-70 ותחילת שנות ה-80 זכו משחקי הספורט הממוחשבים לפופולריות עצומה בתקופה בה מכונות הארקייד וקונסולות המשחקים הביתיות הפכו נפוצים.

משחקים בולטים בז'אנר שיצאו במהלך שנות ה-80 כוללים בין היתר את המשחקים "Tecmo Bowl", "Double Dribble" ו-"Track & Field" אם כי הגרפיקה ומכניקת המשחק של המשחקים הללו היו פשוטים יחסית בהשוואה לסטנדרטים המודרניים.

במהלך שנות ה-90, עם ההתפתחות של טכנולוגיית המחשוב, נוצרו כמה מהזיכיונות הפופולריים ביותר בז'אנר כמו "FIFA Soccer", "NBA Jam", "Madden NFL", וזיכיון משחקי הסקייטבורד של טוני הוק. המשחקים הללו השתמשו בגרפיקה תלת-ממדית ובמכניקת משחק מתקדמת, וסיפקו לשחקנים חוויית משחק מציאותית וסוחפת יותר אשר העלו באופן ניכר את הפופולריות של המשחקים בז'אנר.

במהלך שנות ה-2000 נוספו אפשרויות מתקדמות נוספות למשחקים בז'אנר כמו גרפיקה מציאותית יותר, היכולת לשחק במשחקים מרובי משתתפים באינטרנט, ומערכות בקרת תנועה אפשרו גם לשחק במשחקי ספורט כאשר משתמשים בגוף עצמו.

בשנים האחרונות מפותחים גם משחקי ספורט אשר מבוססים על טכנולוגיות מתקדמות כמו מציאות מדומה (VR) ומציאות רבודה (AR) אשר מספקים לשחקנים חוויות אפילו עוד יותר אינטראקטיביות.

## סוגי המשחקים

* **משחקי ארקייד** - משחקי הספורט באולמות הארקייד זכו לאורך השנים לפופולריות רבה. משחקי הארקייד הם בדרך כלל פחות מציאותיים ומתמקדים יותר בחוויית משחק מופשטת ומהירה יותר.
* **משחקי סימולציה** - במשחקי סימולציה מושם דגש רב יותר על יצירת משחקים שדומים יותר למשחקי הספורט במציאות מאשר במשחקי הארקייד. המשחקים הללו נוטים להיות איטיים יותר, מדויקים יותר ונוטים להקפיד על הכללים הרגילים, בעוד שמשחקי הארקייד נוטים להיות מהירים יחסית. דוגמאות למשחקים מהסוג הזה כוללים את *EA Sports FC*, ''eFootball'', *[[NHL (סדרת משחקים)|NHL]]*, *EA Sports WRC*, *F1*, *MotoGP*, *PGA Tour*, *PGA Tour 2K*, *MLB The Show*, *Madden NFL* ו- *[[NBA 2K]]*.
* **משחקי ניהול קבוצות ספורט** - במשחקים הללו השחקן הוא המנג'ר של קבוצת ספורט, אשר אחראי הן על הפן הספורטיבי והן על הפן הכלכלי והניהולי של הקבוצה, ואשר צריך להביס את קבוצות הספורט האחרות באותה הליגה שנשלטות לרוב על ידי המחשב.

## ראו גם
* משחק התעמלות ממוחשב

## קישורים חיצוניים

## הערות שוליים

*
קטגוריה:סוגות משחקי וידאו
Wide Boy

"**Wide Boy**" הוא שיר שנכתב והוקלט על ידי הזמר והיוצר האנגלי ניק קרשו. הופץ כסינגל בשנת 1985, והיה הסינגל השישי ברציפות של קרשו שהגיע לעשרים המקומות הראשונים במצעד הסינגלים הבריטי, שם דורג במקום התשיעי. השיר גם זכה להצלחה במדינות נוספות, כשבאירלנד הגיע למקום החמישי ובאוסטרליה למקום השביעי.

גרסה ראשונית של "Wide Boy" נכתבה והוקלטה במקור לצורך הכללתה באלבום האולפן הראשון של קרשו, "Human Racing", אך בסופו של דבר הוחלט לא לכלול אותה באלבום. השיר מופיע בגרסה מוקלטת מחדש באלבום החידה (The Riddle), אלבום האולפן השני של קרשו. הסינגל עצמו הוא רמיקס של גרסת האלבום.

בראיון, קרשו העיד ש"השיר היה שיר ישן, כנראה בן ארבע או חמש שנים" עד לזמן הכללתו באלבום "The Riddle". משמעות המילים והמוזיקה של "Wide Boy" הותירו חותם על הקהל והביאו להצלחת השיר במצעדים.

הקליפ המוזיקלי של "Wide Boy" בוים על ידי סטורם ת'ורג'רסון, מעצב גרפי נודע בזכות עבודתו עם להקות רוק ופרוגרסיביות כמו פינק פלויד. הבימוי של ת'ורג'רסון אפשר לשיר להתבלט גם ויזואלית, והקליפ הוסיף עוד ממד להצלחתו של השיר.

## לקריאה נוספת

* 


## קישורים חיצוניים

## הערות שוליים

קטגוריה:שירי 1983
קטגוריה:סינגלים מ-1985
קטגוריה:שירים באנגלית
אן-פאן

[ממוזער| קימוראיה ב[גינזה]]
**אן-פאן** (ביפני: **あんパン**, **餡あんパン**) הוא לחמנייה מתוקה יפנית הממולאת לרוב במחית שעועית אדומה. ניתן להכין אן-פאן גם עם מילויים אחרים, כולל שעועית לבנה (שירו-אן), שעועית ירוקה (גואיסו-אן), שומשום (גומא-אן) וערמונים (קורי-אן).

## היסטוריה
אן-פאן נוצר לראשונה בשנת 1875, בתקופת מייג'י, על ידי קימורה יסובי (Kimura Yasubei ביפנית: **木村安兵衛**), סמוראי שאיבד את עבודתו עם עליית הצבא היפני הקיסרי וביטול שיטת ההאן (פירוק הסמוראים כמעמד חברתי). תקופת מייג'י הייתה תקופה שבה יפן הפכה יותר ויותר מודרנית וסמוראים רבים שאיבדו את מקום עבודתם קיבלו עבודה חדשה לגמרי עבורם. תפקידו של אופה היה תפקיד כזה.

יום אחד, בעודו שוטט באזור בו עבדו רבים המועסקים בעבודות חדשות, קימורה מצא בחור צעיר שהכין לחם, והחליט להקים מאפייה משלו בשם Bun'eidō (文英堂). בשנת 1874, הוא עבר לעיר גינזה ושינה את שמה של המאפייה לקימוראיה (木村屋), כיום שמה קימוראיה סוהונטן (木村屋總本店). אולם באותה תקופה, המתכון היחיד ללחם שהיה ידוע ביפן היה להכנת לחם מלוח וחמצמץ, שלא התאים לטעם היפני באותה תקופה. קימורה הבין כיצד להכין לחם דומה למאנג'ו, להתפיח את הבצק עם שמרים נוזליים סאקאדן מסורתיים. לאחר מכן הוא מילא את הלחם במילוי וואגאשי (ממתק יפני מסורתי המוגש לרוב עם תה ירוק, במיוחד מסוג העשוי ממוצ'י, אנקו (משחת שעועית אזוקי) ופירות) ומכר את הלחמניות שנוצרו כחטיפים. אן-פאן הפך פופולרי לא רק בגלל הטעם שלו, אלא גם מפני שהיפנים התעניינו בתקופה ההיא בכל דבר חדש וזר.

מוצוהיטו (הקיסר מייג'י) ושוקן, קיסרית יפן רכשו מאוחר יותר חיבה לאן-פאן לאחר שקימורה, באמצעות החצרן הקיסרי ימאוקה טשו , הכין אותם לאכול במהלך ההנאמי (המנהג המסורתי היפני ליהנות מהיופי החולף של הפרחים) ודאג למראה שלהם. הוא עיטר אותם בסאקורה (פרחי פריחת הדובדבן) כבוש במלח באמצע כל לחמנייה. האן-פאן הללו הוצגו לקיסר ולקיסרית ב-4 באפריל 1875, ולאחר מכן ביקש הקיסר אן-פאן מקימורה על בסיס קבוע. בגלל הקשר החדש שלו לבני המלוכה, הפופולריות של האן-פאן ושל הלחם בכללותו עלתה ברחבי יפן.

## בתרבות נפוצה
"אן-פאן" משמש לעיתים קרובות כסלנג לשאיפת ממסים נדיפים של מדלל צבע.

ספר התמונות וסדרת האנימה אנפנמן עוסקת בגיבור-על שראשו עשוי אן-פאן.

## לקריאה נוספת
* 
* 
## קישורים חיצוניים

## הערות שוליים

קטגוריה:לחם
קטגוריה:המטבח היפני
קטגוריה:המטבח היפני: קינוחים
הבית הדק

**הבית הדק** (באנגלית: **The Thin House**) או **כיכר ת'רלו חמש** (באנגלית: **Five Thurloe Square**) הוא בלוק דירות המהווה יצירת אדריכלות ייחודית בלב שכונת דרום קנזינגטון בעיר לונדון בממלכה המאוחדת. הוא נבנה בין 1885 ל-1887 על ידי ויליאם דאגלס על שטח אדמה שנשאר לאחר בניית תחנת דרום קנזינגטון של הרכבת התחתית של לונדון. המבנה שימש תחילה כסטודיו לאמנים, אך כיום הוא נחשב לנכס יקר המציע מספר דירות בשווי של בין 850,000 עד ליותר מ-1 מיליון לירות שטרלינג. המבנה ברוחב של 1.8 מטר בקצהו הצר ובגובה של 10 מטר הפך לבניין דירות. למרות ממדיו הקטנים, המיקום המרכזי והנחשק הוא הסיבה לתג המחיר הגבוה שלו.

## קישורים חיצוניים

## הערות שוליים

קטגוריה:לונדון: מבנים
קטגוריה:קנזינגטון וצ'לסי
קטגוריה:הממלכה המאוחדת: בתי מגורים
א-טירי

**א-טירי** (, בתעתיק מדויק: **אלטירי**) הוא כפר השוכן בנפת בינת ג'בייל במחוז א-נבטיה בדרום לבנון. זהו גם מיקומם של שני אתרים ארכאולוגיים פרה-היסטוריים.

## היסטוריה
**א-טירי I** ממוקם 3.5 ק"מ צפונית לעין אבל, ממערב לכפר. המיקום המדויק של האתר אינו ידוע, והאסמבלאז' שנמצא היה קטן ומתאריך לתקופה שאינה ידועה. הוזכר לראשונה באופן עקיף על ידי ארכאולוג הצרפתי פול בובייה-לפייר בשנת 1908.
**א-טירי II** הוא אתר ארכאולוגי מהתקופה הנאוליתית הכבדה של . האתר ממוקם 2 קילומטרים צפונית-מזרחית לכפר, על שביל קטן המוביל לכונין, החוצה את הדרך בין בינת ג'בייל לתבנין. אוסף של ממצאים ארכאולוגיים נמצאו דרומית לשביל, בגובה 690 מטר מעל פני הים, על ידי הארכאולוג הישועי אנרי פלייש. האוסף מוחזק במוזיאון הפרהיסטוריה הלבנוני באוניברסיטת סן-ז'וזף.

### התקופה העות'מאנית
בשנת 1596, בתקופה העות'מאנית, היישוב הופיע ברישומי המס ככפר בשם "טיירה" בתת-מחוז תבנין שבמחוז צפת, ובו 29 משקי בית ו-7 רווקים, כולם מוסלמים.

התושבים נדרשו לשלם מס קבוע של 25% על תוצרת חקלאית, כולל חיטה, שעורה, עצי פרי, עיזים וכוורות. מעבר לכך, הם נאלצו לשלם גם עבור "הכנסות מזדמנות" וסכום קבוע, שבסופו של דבר הגיע לסך כולל של 1,656 אקצ'ה.

בשנת 1838, אדוארד רובינסון ציין את הכפר במסעותיו באזור.

בשנת 1875 ביקר ויקטור גרן ומצא בכפר 150 מתואלים. הוא ציין עוד: "הנה מסגד קטן, חלק מהאבנים החתוכות שבו כנראה נלקחו מאיזה מבנה עתיק שנהרס כעת. אבנים חצובות אחרות בעלות מראה דומה, וגזעי עמודים הפזורים בכפר, שייכים כנראה לאותו כפר. אנדרטה. בריכה גדולה, חלקה חצובה בסלע וחלקה בנויה מאבנים רגילות בגודל בינוני, צמודה לבתים. סרקופגים שבורים שוכבים: המכסים שלהם מעוטרים בתבליטים".

בשנת 1881, מפת הקרן לחקר ארץ ישראל תיארה את הכפר "כפר אבן קטן, המכיל כשמונים מתואלים, בעמק צר, עם ענבים, מעט זיתים ותאנים; בורות מים רבים בכפר ובסביבתו; על צלע בנייה ישנה על צלע הגבעה."

"בכפר זה נצפו הרבה אבנים ישנות וחתוכות היטב ושברי עמוד שבורים, המעידים כנראה על כיבוש נוצרי מוקדם. נצפו בריכה בסגנון בנייה ישן וסרקופג גדול, המיועד לשלוש גופות מתחת למכסה אחד. שלושת רבעי מייל דרומית-מזרחית לשם יש דולמן קטן-ממדים לצד הדרך".

### התקופה המודרנית
הכפר ידוע ב: עימות באפריל 1980 בין יוניפי"ל לצבא דרום לבנון שבו נהרגו שלושה חיילי צבא אירלנד.

ב-23 ביולי, במהלך מלחמת לבנון השנייה, נהרגו 3 אזרחים מהכפר. בנוסף נפצע חייל צה"ל באורח קשה מפגיעת טיל נ"ט בטנק שבו נסע בכפר.

#### מלחמת חרבות ברזל
במהלך מלחמת חרבות ברזל הכפר היה אחד מהמקומות שספגו נזק משמעותי בעקבות התקפות חיל האוויר הישראלי. בשל קרבתו לגבול עם ישראל, הכפר היה חשוף לתקיפות רבות אשר כוונו כנגד תשתיות חזבאללה באזור. התקיפות הישראליות התמקדו בעיקר במבנים ובתשתיות שזוהו כמשמשות את הארגון לצורכי לחימה ואחסון נשק.

## הערות שוליים

קטגוריה:אתרים ארכאולוגים נאוליתים
קטגוריה:לבנון: אתרים ארכאולוגיים
קטגוריה:מחוז א-נבטיה: יישובים
באגריר

ממוזער|300px|באגריר
**בַּאגריר** או **בֶּגריר** (בערבית: **البغرير**), הוא סוג לחם שטוח ודק הנצרך באלג'יריה, במרוקו ובתוניסיה.

## מאפיינים

הבאגרירים קטנים, ספוגיים ועשויים מסולת או מקמח חיטה; כשהם עשויים כהלכה, הם מלאי חורים קטנטנים (שסופגים כל רוטב שמגישים איתו). הדרך הנפוצה ביותר לאכול באגריר באלג'יריה ובמרוקו היא טבילתם בתערובת דבש-חמאה, אך ניתן גם לחתוך אותם לרצועות ולהגיש עם ריבה. באגריר פופולרי לארוחת בוקר, כחטיף ולאפטאר במהלך הרמדאן. ביום התשיעי של הרמדאן, בני מזאב באלג'יריה מחליפים באגריר כסוג של מסורת, שאותה הם מכנים מ'לאין. הם מחולקים גם לעניים.

## אטימולוגיה
במגרב, המאכל מוכר גם בשמות אחרים: גרייף, בתוניסיה ובמזרח אלג'יריה (בערים קונסטנטין, קולו, סקיקדה) וגם בשמות רבים אחרים.   המגוון המילוני הזה מציין ללא ספק מסורת אזורית עשירה ועתיקה. באשר למילה באגריר, נראה שהיא אופיינית לניבים ערביים מגרביים-מערביים (מרוקו, אלג'יריה), בכל מקרה היא לא מוכרת כך במקומות אחרים. הלקסיקוגרף מוחמד סְבִּיחִי סבור, במודג'ם שלו, שהמילה באגריר היא בדרך כלשהי שינוי של המילה "בגיר" הערבית של הפועל "באגרה". הבגיר, על פי המילונים הערביים הקלאסיים, הוא זה ששותה מבלי שיוכל להרוות את צימאונו (בדרך כלל אומרים על חיה). ייתכן שהמילה שימשה במקרה זה ברמיזה לספיגה הרבה של הפנקייקים הללו, שיש להם חורים כמו ספוג.

## לקריאה נוספת
* לחוח
* אנג'רה
* טורטייה

## קישורים חיצוניים

## הערות שוליים

קטגוריה:המטבח הים-תיכוני
קטגוריה:מטבחי אפריקה
קטגוריה:המטבח התוניסאי
קטגוריה:המטבח המזרח-תיכוני
קטגוריה:המטבח המרוקאי
קטגוריה:המטבח הערבי
קטגוריה:סוגי לחם
Vienna (שיר של בילי ג'ואל)

"**Vienna**" (בעברית: "**וינה**") הוא שיר מתוך אלבומו של בילי ג'ואל משנת 1977, The Stranger, שיצא כבי-סייד ל-"Just the Way You Are".

למרות שחרורו הראשוני כבי-סייד, הפופולריות של השיר גדלה באופן משמעותי בעשורים שלאחר יציאתו. נכון למרץ 2026, זהו השיר השלישי הכי מושמע של ג'ואל בספוטיפיי, וצבר יותר ממיליארד האזנות בפלטפורמה זו בלבד.

## לחן
מבחינה לירית, ג'ואל קיבל השראה מביקור בעיר וינה ומאביו, שעזב את המשפחה כשג'ואל היה ילד. ג'ואל הצהיר כי "Vienna" היא מטפורה לזקנה, אך ייתכן גם שבאופן לא מודע היא התייחסה לאביו. הוא דיבר באופן רחב יותר על המסר של השיר, ואמר בריאיון ב-2008 "אתה לא צריך לדחוס את כל החיים שלך לשנות ה-20 וה-30 שלך בניסיון לעשות את זה, לנסות להגשים את החלום האמריקאי, להיכנס למרוץ העכברים ולהרוג את עצמך. יש לך חיים שלמים לחיות. השתמשתי ב-'Vienna' כמטפורה, יש סיבה להיות זקן, מטרה". עוד אמר: "אנחנו מתייחסים לזקנים במדינה הזאת די רע. אנחנו שמים אותם בבתי אבות, אנחנו קצת בועטים בהם מתחת לשטיח וגורמים להם להאמין שהם לא קיימים. הם [האנשים בווינה] לא מרגישים ככה. בהרבה מהמקומות המבוגרים האלה בעולם, הם מעריכים את האנשים המבוגרים שלהם והאנשים המבוגרים שלהם מרגישים שהם עדיין יכולים להיות חלק מהקהילה ואני חשבתי 'זה רעיון נהדר' - שאנשים זקנים הם שימושיים - וזה אומר שאני לא צריך לדאוג כל כך להזדקן כי אני עדיין יכול להשתמש בעולם הזה בזקנתי. חשבתי: 'וינה מחכה לך...'"

## קישורים חיצוניים

## הערות שוליים

קטגוריה:שירי בילי ג'ואל
קטגוריה:שירים באנגלית
קטגוריה:שירים על וינה
קטגוריה:שירים על זקנה
קטגוריה:סינגלים בהוצאת קולומביה רקורדס
הבחירות המקדימות ביש עתיד (2024)

**הבחירות המקדימות ביש עתיד** בשנת **[[2024]]** הן הבחירות המקדימות הראשונות במפלגת יש עתיד.

## רקע
מאז הוקמה מפלגת יש עתיד בשנת 2012 לא נערכו בה בחירות מקדימות.
בספטמבר 2020 קרא חבר הכנסת עפר שלח לקיום בחירות במפלגה, בהם ירוץ מול יו"ר המפלגה, יאיר לפיד. לאחר סירובו של לפיד פרש שלח מהמפלגה.

ב-4 בינואר 2022 הודיעה המפלגה על קיום בחירות מקדימות בוועידת המפלגה הראשונה. איש לא הגיש מועמדות מלבד יו"ר המפלגה יאיר לפיד והוא הוכרז כזוכה.

בינואר 2024 הודיעה המפלגה על בחירות מקדימות שיערכו עד ל-31 במרץ 2024.

## הבחירות
בבחירות ב-2024 רשאים להצביע 723 חברי הוועידה. יאיר לפיד ורם בן ברק הגישו מועמדות.

הבחירות הן ממוחשבות, ונערכות בוועידת המפלגה במוזיאון ארץ ישראל בתל אביב.

יאיר לפיד ניצח ברוב דחוק של 308 קולות אל מול 279 הקולות שקיבל רם בן ברק.

## הערות שוליים

קטגוריה:יש עתיד
קטגוריה:בחירות מקדימות בישראל
קטגוריה:2024 בפוליטיקה הישראלית
קטגוריה:יאיר לפיד
קטגוריה:בחירות 2024
קטגוריה:הבחירות לכנסת העשרים ושש
התנועה היהודית למען זכויות האדם בארגנטינה

התנועה היהודית למען זכויות האדם בארגנטינה () הייתה ארגון זכויות אדם בארגנטינה שנוסדה על ידי מרשל מאייר והרמן שילר ב-19 באוגוסט 1983. 

התנועה הייתה אחד מתשעה ארגוני זכויות אדם גדולים במהלך המלחמה המלוכלכת. זו הייתה אחת משלוש קבוצות שהיו דתיות ומילאה תפקיד מרכזי במאבק למען זכויות האדם בארגנטינה. 

## רקע
בשנת 1978, החל הרב מרשל מאייר מבית הכנסת של קהילת בית אל להיתקל בבני קהילה שקרוביהם נעלמו על ידי השלטון. אנשים אלה לא מצאו תמיכה מדאיה שתפקידה היה להילחם באנטישמיות בארגנטינה והקהילה היהודית בארגנטינה שתקה כי הם חששו מדיכוי הממשלה.

ארגונים יהודיים מרכזיים AMIA וארגון Sionista Argentina קראו לאחדות הקהילה להובלה על ידי דאיה מתוך רצון שיהיה קול אחד המייצג את הקהילה היהודית. מרשל מאייר החליט ליצור את ה-תנועה היהודית למען זכויות האדם בארגנטינה כמענה לדרישותיהם של קרובי משפחתו הבלתי נתמכים בקהילתו. 

יהודי ארגנטינה שהצטרפו לתנועה העמידו את עצמם בסכנה בכך שנחשפו לעונש מהממשלה.  שלא כמו האמהות פלאסה דה מאז'ו הקבוצה ברובה לא הייתה מורכבת מאנשים שהושפעו אישית מההעלמות. 

התנועה כללה מתנגדים דתיים מהקהילה היהודית. הרב מאייר פנה לאנשים מבית המדרש לרבנים של אמריקה הלטינית שלא הסכימו עם המשטר הצבאי, וניצל את אמינותם כדי לדחות ולעשות דה-לגיטימציה לדיכוי פוליטי, על בסיס מחויבות פילוסופית ודתית לצדק חברתי. 

הקבוצה החלה להשתתף בהפגנות לקראת סוף 1982, אם כי היא נוסדה רשמית רק ב-1983. 

## פעילות
[ממוזער|268x268 פיקסלים| [חקובו טימרמן, אלפרדו בראבו, מרשל מאייר ורנה אפלבאום ב-25 באפריל 1984 לציון יום השנה ה-41 למרד גטו ורשה נגד הנאצים, שכונס על ידי התנועה היהודית למען זכויות האדם בארגנטינה]]
הפעולה הפומבית הראשונה של התנועה הייתה השתתפות בהפגנה במחאה על ניסיון הצבא להעביר לעצמם חוק חנינה באוגוסט 1983. ההפגנה הייתה הצלחה, וכתוצאה מכך תוכננה עצרת של התנועה לאוקטובר 1983 בהאובליסק של בואנוס איירס. דאיה ניסתה לעצור את העצרת בטענה שהיא אנטישמית וביקרה את הדוברים הבה דה בונפיני ואדולפו פרז אסקיבל, אך אלפי אנשים השתתפו בה. סיסמת העצרת הייתה "קונטרה אל אנטישמיות" ("נגד אנטישמיות").

לאחר בחירתו של ראול אלפונסין לנשיא ארגנטינה בסוף אוקטובר 1983, התנועה המשיכה לארגן אירועים, ולעיתים קרובות עבד עם האמהות של פלאזה דה מאיו וקבוצות זכויות אדם אחרות. הם תמכו בדמוקרטיה וקראו להעניש את הפשעים של תהליך הארגון-מחדש של האומה. מאמצים אלו הובילו בסופו של דבר למשפט החונטות ולמאסר של אנשי מפתח המעורבים בדיקטטורה.

התנועה הגנה גם על מהגרים מפרגוואי, בוליביה ופרו שנרדפו על ידי קבוצות גזעניות בארגנטינה. 

## פרסים וכבוד
בשנת 2005 קיבלה התנועה פרס מטעם Delegación de Asociaciones Israelitas Argentinas על עבודה בהגנה על חירויות במהלך הדיקטטורה ואחריה, אך דחתה אותו. בנאום דחייה מטעם התנועה, פדרו רסלס מתח ביקורת על דאיה (וגם על AMIA וארגון Sionista Argentina) על התנהלותם בתקופת הדיקטטורה, וציין כי נשיא הדאיה דאז טען שממשלות דיקטטוריות טובות יותר ליהודים מאשר דמוקרטיות. כי הם יכלו לשלוט באנטישמיות בצורה יעילה יותר. הוא גם מתח ביקורת על ממשלת ישראל על כך שמכרה נשק לממשלת ארגנטינה המדכאת.

## ראו גם
* יהדות ארגנטינה
* מרשל מאייר

## קישורים חיצוניים

## הערות שוליים

קטגוריה:ארגוני זכויות האדם
קטגוריה:ארגונים יהודיים
קטגוריה:יהדות ארגנטינה
משלחת מס' 10 לתחנת החלל מיר

שמאל|ממוזער|200px|תיאור תחנת החלל מיר לאחר עגינה של מודול "קריסטל"
**משלחת מס' 10** (ברוסית: **основная экспедиция я-10**) הייתה משלחת לתחנת החלל מיר שפעלה מ-2 באוקטובר 1991 ועד ל-25 במרץ 1992. מפקד המשלחת היה אלכסנדר וולקוב. פעילות המשלחת נמשכה 175 ימים.
## הרכב המשלחת

## רקע
בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט.

## פעילות המשלחת
חללית עם מפקד המשלחת שוגרה ב-2 באוקטובר וב-4 באוקטובר היא התחברה לתחנת החלל מיר. בתחנת החלל פעלה משלחת מס' 9 בפיקוד אנטולי ארצברסקי. החל הליך העברת אחריות למשלחת החדשה.

ביחד עם וולקוב לתחנת החלל הגיע פרנץ פיבק מאוסטריה. הוא החל ביצוע ניסויים בהתאם לתוכנית Austromir שהוכנה עבורו.

ב-10 באוקטובר חללית סויוז TM-12 עזבה את תחנת החלל ביחד עם ארצברסקי, פיבק וטוקטר אאובקירוב. אחריות על תחנת החלל עברה למשלחת מס' 10 שהחלה בפעילות סדירה.

ב-15 באוקטובר בוצע שינוי מיקום עגינה של חללית סויוז TM-12 ממודול בסיסי למודול "קוואנט 1".

ב-19 באוקטובר לתחנת החלל הגיע חללית מטען פרוגרס M-10 אך ניסיון עגינה לא הצליח.

ב-21 באוקטובר בוצע עגינה של חללית מטען "פרוגרס M-10" למודול הבסיסי. עם החללית הגיע מטען של 2,623 ק"ג. צוות התחיל בהעברת מטען לתחנת החלל.

בהמשך השנה צוות פעל על החלפת תאים של סוללות מצברים. למרות זאת לקראת סוף שנה ייצור חשמל כולל ירד ל-10 קו"ט. בנוסף לכך החלו בעיות במערכת בקרת גובה המסלול שהתבססה על יחידות שהותקנו במודול "קוואנט 1" ו-"קוונאט 2". מ-12 מערכות פעלו רק 7.

בגלל בעיות בקרת גובה המסלול שיגור חללית מטען נדחה מ-18 בינואר 1992 ל-20 בינואר.

ב-20 בינואר חללית מטען פרוגרס M-10 עזבה את תחנת החלל ונשרפה בכניסה לאטמוספירה. לפני זה היא שחררה יחידת נחיתה "רדוגה" שנחתה בהצלחה ומטען שלה הועבר להמשך טיפול.

ב-27 בינואר לתחנת החלל הגיע חללית פרוגרס M-11 וביצע עגינה למודול הבסיסי. עם החללית הגיע מטען של 2,623 ק"ג. צוות התחיל בהעברת מטען לתחנת החלל. מטען כולל חלקי חילוף למערכת בקרת גובה.

החל ממחצית פברואר ספינות תקשורת של הצי סיימו תמיכה בהעברת תקשורת לתחנת החלל. כתוצאה מכך בכל יום 9 שעות לא היה קשר בין תחנת החלל לבין מרכז בקרה.

ב-20 בפברואר וולקוב וקריקאליוב ביצעו פעילות חוץ רכבית שנמשכה כ-5 שעות. המטרה הייתה להשלים תיקון פתח שנפגע ביולי 1990 ותיקונו התחיל במשלחת הקודמת. לאחר השלמת המשימה, פורקה לצורכי תיקונים מצלמת טלוויזיה מחלק החיצוני של מודול "קוואנט 2".

ב-14 במרץ בוצע שינוי מיקום עגינה של חללית סויוז TM-12 ממודול "קוואנט 1" למודול הבסיסי.

ב-19 במרץ הגיע חללית סויוז TM-14 עם משלחת מס' 11 לתחנת החלל מיר בפיקוד אלכסנדר ויקטורנקו. החל הליך העברת אחריות על תחנת החלל לצוות החדש. עם החללית הגיעה גם אסטרונאוט קלאוס-דיטריך פלאדה מגרמניה. הוא התחיל בביצוע תוכנית ניסויים MIR92.

ב-25 במרץ וולקוב וקריקאילוב ביחד עם קלאוס-דיטריך פלאדה עזבו את תחנת החלל בחללית "סויוז TM-13". במהלך שהות בחלל שנמשכה כחצי שנה הם ביצוע מספר רב של ניסויים. ביחד עם פעילות במסגרת משלחת מס' 9 קריקאילוב השלים שהות של כשנה בחלל.

## קישורים חיצוניים
* תיאור פעילות המשלחת
* תיאור באתר אסטרונאוטיקס
* תוכנית Austromir
* תוכנית MIR 92
* פרוגרס M-10
* פרוגרס M-11

## הערות שוליים

קטגוריה:1991 בברית המועצות
קטגוריה:1992 ברוסיה
קטגוריה:תחנת החלל מיר
ארמנד עמרם לוגסי

**ארמנד עמרם לוגסי** (23 ביולי 1933 – 15 ביולי 2010) היה פרופסור יהודי-צרפתי ואמריקאי לרפואת שיניים באוניברסיטת הפסיפיק .

## קורות חיים
לוגסי נולד למשפחה יהודית בעיר קניטרה שבצפון מרוקו. בנעוריו נודע כאצן בטרם עבר עם משפחתו לצרפת. לוגסי חזר למרוקו ועבר לפאס, בה השלים תואר ראשון בפילוסופיה ב-1955. הוא חזר לצרפת ולמד תואר ראשון ברפואת שיניים באוניברסיטת טולוז, אותו סיים ב-1959. ארמנד ואחיו, ליאון (לימים פרופסור לעיצוב תעשייתי), למדו אנגלית מצפייה בסרטים מצוירים, במערבונים ומשינון פרסומות.

לאחר מכן עבר לארצות הברית, ונרשם לתואר שני דוקטור לרפואה ברפואת שיניים באוניברסיטת פנסילבניה, אותו השלים ב-1962. באותה העת הוא עסק ברפואת שיניים בפילדלפיה.

ב-1968 השלים תואר דוקטור בפילוסופיה בחקר החומרים באוניברסיטת פנסילבניה, והחל לעבוד באופן אקדמי, באוניברסיטת נורת'ווסטרן בין השנים 1968-1971. ב-1971 עבר ללמד רפואת שיניים באוניברסיטת הפסיפיק, בה לימד כארבעה עשורים.

ב-1981 זכה לוגסי בפרס "היועץ הפקולטטי המצטיין", מטעם איגוד האקדמאים האמריקאי של מקצועות רפואת השיניים. ב-1985 סייע לסטודנט, שלימים יהפך לפרופסור במחלקה בבית הספר לרפואת שיניים באוניברסיטת הפסיפיק, לעבור את בחינות הגמר האקדמיות שלו, לאחר שזה עבר תאונת אופנוע שפגעה ביכולתו הפיזית דאז - אותו הסטודנט הודה לו כשנכנס לתפקיד כעשור לאחר מותו של לוגסי. במהלך לימודיו בארצות הברית היה לוגסי חבר בארגון הגג של רופאי השיניים בארצות הברית .

לוגסי היה אחד מצמד מפתחי טכניקת M-L Scale. בצד העסקי, ניהל לוגסי מרפאה בנובטו, קליפורניה.

## חיים אישיים
ארמנד נולד למשה לוגסי ופיבי לבית אוחיון, והיה אח לליאון, גלוריה (רופאה בעצמה) ונינט. לוגסי היה נשוי במשך 44 שנים לרות, והקים עימה משפחה.

לוגסי היה רץ מרתון ורוכב אופניים. הוא השתתף בריצות מרתון רבות, כולל כאלה שבהן נשא על עצמו אמצעים להפצת ידע על רפואת השיניים, והשלים מרוצי אופניים של 100 מיילים (160 קילומטרים) ו-200 מיילים (320 ק"מ).

## קישורים חיצוניים
* Faculty Advisor Award Recipients 

## הערות שוליים

קטגוריה:אמריקאים ממוצא יהודי-מרוקאי
קטגוריה:בוגרי בית הספר לרפואה באוניברסיטת פנסילבניה
קטגוריה:יהודים צרפתים
קטגוריה:סגל אוניברסיטאות ומכללות בארצות הברית
קטגוריה:רופאי שיניים יהודים אמריקאים
קטגוריה:מהגרים מצרפת לארצות הברית
קטגוריה:סגל אוניברסיטת נורת'ווסטרן
קטגוריה:אמריקאים שנולדו ב-1933
קטגוריה:אמריקאים שנפטרו ב-2010
מרי הלבורסון

**מרי הלבורסון** (אנגלית: Mary Halvorson; נולדה ב-16 באוקטובר 1980) היא מלחינת ג'אז אוונגרד אמריקאית וגיטריסטית מברוקליין, מסצ'וסטס.

היא הקליטה 13 אלבומים כמובילת הרכבים, ובכללם טריו, קוורטט, קווינטט, סקסטט ואוקטט, הקליטה עם מוזיקאים ומוזיקאיות רבים ולקחה חלק בשלל פרויקטים, ובכללם הטריו Thumbscrew.

בשנת 2012, טרוי קולינס מאתר האינטרנט All About Jazz כתב כי היא "הגיטריסטית המרשימה ביותר של דורה", והוסיף כי "העתיד של גיטרת הג'אז מתחיל כאן".

בשנים 2017, 2018 ו-2018 נבחרה לגיטריסטית המובילה בסקר המבקרים הבינלאומי של מגזין דאון ביט.

בשנת 2019 זכתה ב"מענק הגאונים" של קרן מק'ארתור.

## ראשית דרכה
הלבורסון למדה תחילה נגינה בכינור, אך בגיל 11 עברה לנגן בגיטרה לאחר שנחשפה ליצירתו של ג'ימי הנדריקס.

בבגרותה נרשמה ללימודי ביולוגיה באוניברסיטת וסליאן, אך עברה ללימודי מוזיקה לאחר שהשתתפה באחד מן הקורסים למוזיקה של הסקסופוניסט והמלחין אנתוני ברקסטון.

## סגנון מוזיקלי
אף שנהוג לסווגה כגיטריסטית ג'אז, ביצירתה המוזיקלית של הלבורסטון ניכרים מקורות השפעה רבים אחרים, ובכללם פלמנקו, רוק, נויז ופסיכדליה. בראיון ל-PostGenre ציינה כי "אף פעם לא הרגשתי מחויבת לדבוק בסגנון מסוים או ברעיון מסוים. [אנתוני ברקסטון] לימד אותי שגישה רחבה כזאת זה דבר נורמלי. אפשר גם לכבד את המסורת וגם לדחוק את הגבולות שלה. את יכולה לפרק את המסורות ולעשות מה שאת רוצה. הגישה הזו תמיד הייתה טבעית לי".

הלבורסון ידועה בצליל הייחודי שהיא מפיקה מן הגיטרה, ונסמך בין היתר על שימוש בפדאל דיליי מסוג Line 6 DL4 ופדאל אקספרשן.
היא מנגנת בגיטרת נפח מתוצרת חברת Guild ובגיטרת 17" בעלת צוואר מתקפל שנבנתה עבורה בידי הלוטיסט פליפ סקיפיו, ומצוידת בפיקאפ מתוצרת DeArmond, בדומה לגיטרת ה-Guild שלה.

"הדבר המגניב בגיטרה זה שהיא לא ממש משויכת לאף ז'אנר ספציפי", אמרה בראיון ל-Jazz Times בשנת 2018. "היא יכולה להיות קלאסית, היא יכולה להיות רוקנ'רול, היא יכולה להיות ג'אז, היא יכולה להיות פולק".

## ציוד
הלבורסון ידועה בצליל הייחודי שהיא מפיקה מן הגיטרה, ונסמך בין היתר על שימוש בפדאל דיליי מסוג Line 6 DL4 ובפדאל אקספרשן.

היא מנגנת בגיטרת נפח מתוצרת חברת Guild ובגיטרת 17" בעלת צוואר מתקפל שנבנתה עבורה בידי הלוטיסט פליפ סקיפיו, ומצוידת בפיקאפ מתוצרת DeArmond, בדומה לגיטרת ה-Guild שלה.
## קישורים חיצוניים

* 

## הערות שוליים

קטגוריה:עמיתי מקארתור
קטגוריה:גיטריסטיות אמריקאיות
קטגוריה:מלחינות אמריקאיות
קטגוריה:בוגרות אוניברסיטת וסליאן
קטגוריה:בוגרי אוניברסיטת וסליאן
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
אברהם פאטר

**אברהם פאטר** (בגרמנית: **Abraham Vater**; 9 בדצמבר 1684 – 18 בנובמבר 1751) היה אנטומיסט גרמני מוויטנברג.

## קורות חייו
פאטר קיבל דוקטורט בפילוסופיה מאוניברסיטת האלה-ויטנברג ב-1706, ותואר רפואי מאוניברסיטת לייפציג ב-1710. הוא יצא למסע מדעי דרך גרמניה, הולנד ואנגליה. באמסטרדם נפגש עם פרדריק ראוש. מאוחר יותר קיבל הסמכה (הביליטציה) בוויטנברג והפך לפרופסור חבר ב-1719, לפרופסור מן המניין לאנטומיה ב-1732 ולפרופסור מוסמך לטיפול ב-1746.

פאטר ידוע בעיקר בעבודותיו באנטומיה, אך הוא פרסם גם עבודות בתחומי הכימיה, הבוטניקה, הפרמקולוגיה והגינקולוגיה. הוא היה הראשון שתיאר את האמפולה בלבלב, שהיא חיבור צינור הלבלב וצינור המרה המשותף, וכיום היא מכונה האמפולה של פאטר.
[ימין|ממוזער|[לוח הנצחה לפאטר בשלוסשטראסה (Schloßstraße) 14-15, בוויטנברג]]
בשנת 1719, פאטר היה הראשון שהבחין באיברים בצורת אליפסה עם שכבות קונצנטריות של רקמת חיבור עוטפים את קצות העצבים בעור. הם היו באורך 1–4 מ"מ, והוא כינה אותם *papillae nervae*. ככל הנראה המחקר שלו נשכח, כי בשנת 1831 איברים אלה התגלו מחדש על ידי האנטומיסט פיליפו פצ'יני (1812–1883) בעת ביצוע דיסקציה של יד. פצ'יני היה הראשון שתיאר את הפונקציונליות שלהם כקולטני מכנו (מכנורצפטורים) הרגישים לשינויי רטט ולחץ, ולפיכך המבנים היו אמורים להיות ידועים כגופיפי פצ'יני. כיום, המונח "גופי פאטר-פצ'יני" משמש לעיתים כדי להכיר בתגליות של השניים במשותף. איברים אלה הם חלק מכמה סוגים של קולטני מכנו בגוף, אחרים הם גופיפי מייסנר (קולטני מישוש ומגע), גופיפי רפיני (מגיבים למתיחה ופיתול בעור) וגופיפי קראוזה.

שמו נקשר גם ל"קפלי פאטר", המוגדרים כקפלים בקרום הרירי בתריסריון הממוקם ממש מעל האמפולה ההפטופנקריאטית (hepatopancreatic ampulla).

## כתבים

* *Dissertatio anatomica quo novum bilis dicetilicum circa orifucum ductus choledochi ut et valvulosam colli vesicæ felleæ constructionem ad disceptandum proponit*, 1720
* *Das Blatter-Beltzen oder die Art und Weise, die Blattern durch künstliche Einpfropfung zu erwecken*, 1721
* *Catalogus plantarum inprimis exoticarum horti academici Wittenbergensis*, 1721–1724
* *Catalogus Variorum Exoticorum Rarissimorum Maximam Partem Incognitorum ...* *quae in museo suo, brevi luci exponendo possidet Abraham Vater*, 1726
* דיס. *, qua valor et enougha signnorum infantem recens natum aut motuum aut vivum editum arguentium examinature*, 1735
* *De calculis in locis inusitatis natis et per vias insolitas exclusis*, 1741
* *De instrumentoro ad determinadas lucis refractiones*, 1751


## קישורים חיצוניים

## הערות שוליים

קטגוריה:עמיתי החברה המלכותית
קטגוריה:אנטומיסטים גרמנים
קטגוריה:ילידי 1684
קטגוריה:נפטרים ב-1751
שנקליש

**שנקליש** הוא מאכל גבינה מהמטבח המזרח-תיכוני.

## ייצור

שנקליש עשוי מיוגורט, בדרך כלל מחלב צאן. היוגורט הנוזלי מעורבב עם תבלינים או נתלה בתוך בד לניקוז הנוזלים, עד להיווצרות לַבַּנֶה. מהלַבנה מיוצרים כדורים אשר מצופים בתבלינים ואלו מיובשים - באופן מסורתי בשמש - עד ל"התקשחות" הכדורים. זמן הייבוש יכול להמשך בין כמה ימים לחודשים.

משקלם הסופי של הכדורים (וגודלם, בהתאם) משתנה ונע בטווח 30–150 גרם.

## מאפיינים

לשנקליש מגוון רחב של צבעים, טעמים ומרקמים, הנובעים מהתבלינים בהם נעשה שימוש בהכנתו ומאופן ההכנה:
* ערבוב היוגורט עם תבלינים לפני הייבוש מעניק לשנקליש צבע פנימי. שימוש בפפריקה, למשל, יעניק לפנים השנקליש צבע כתום. אם לא עורבבו תבלינים לפני הייבוש יהיה צבע פנים השנקליש לבן.
* חומרים ותבלינים נפוצים לציפוי השנקליש הם: טימין, זעתר, שומשום, פפריקה, אניס, אבקת צ'ילי וסומאק.
* המרקם יכול להיות החל מרך ועד קשה ומתפורר, תלוי במשך הייבוש.

## אחסון ושימוש

שנקליש שיובש לאורך זמן רב נשמר היטב גם ללא קירור. שנקליש שעדיין נותרה בו לחות שומרים בקירור, אם כי אחסונו ללא קירור לכמה ימים אינו מהווה בעיה.

את השנקליש ניתן לאכול כמות שהוא, אולם שימוש נפוץ יותר הוא על ידי פירורו אל תוך מאכלים אחרים כסלטים וחביתות. צורת אכילה מסורתית היא יצירת ממרח מפירורי שנקליש, שמן זית וזעתר וניגוב עם פיתה. הוא גם מרכיב מרכזי בסלט שעיפורה.

## ראו גם
* אבן יוגורט

## קישורים חיצוניים
* מתכון להכנת שנקליש באתר אורי מאיר צ'יזיק.

קטגוריה:יוגורטים
קטגוריה:המטבח הים-תיכוני
קטגוריה:המטבח הערבי: מאכלי חלב
קטגוריה:מאכלי גבינה
קטגוריה:המטבח הסורי
קפטן ג'ק

"**קפטן ג'ק**" הוא שיר מאת אמיר ברונשטיין שהולחן והושר על ידי גרי אקשטיין.

## רקע לכתיבת השיר
השיר הוקלט לראשונה לאלבומו הראשון של גרי אקשטיין, "מחזור א' תשל"ז" שיצא בשנת 1977. בשנת 1975 הקליט אקשטיין עם להקתו קליידוסקופ באולפני טריטון כמה פזמונים. הלהקה הקליטה שני פזמונים, "היה לי טוב" ו-"יש לנו זמן", תחת שמו של אקשטיין בלבד. שני השירים לא זכו להצלחה רבה, אך פרסמו את אקשטיין כיוצר וכזמר.
לאחר שהלהקה התפרקה החל אקשטיין לעבוד על אלבום הבכורה שלו, והוציא את "קפטן ג'ק" כסינגל ראשון, שיר ההומוריסטי המספר את סיפורו של קפטן ג'ק המפליג למרחק. 

השיר זכה להשמעות רבות ונכנס למצעד העברי השבועי של רשת ג', שם שהה במשך 17 שבועות. השיר הגיע גם למקום ה-26 במצעד העברי השנתי לשנת 1977. השיר זכה בתואר "שיר השנה" בגלי צה"ל.

בשנת 2011 ביצעו את השיר אסף שלם, נדב הופמן ותמר יהלומי בעונה התשיעית של תוכנית המציאות "כוכב נולד".

## קישורים חיצוניים
* 
* 

## הערות שוליים

קטגוריה:שירים בעברית
ראס בעלבכ

**ראס בעלבכּ** (בערבית לבנונית: **رأس بعلبك**) היא עיירה בצפון בקעת הלבנון בנפת בעלבכ שבמחוז בעלבכ-אלהרמל בצפון־מזרח לבנון.

אוכלוסיית העיירה נוצרית כולה ובעיקרה יוונית-קתולית לאחר שעברה מהאורתודוקסיה היוונית ב-1721, והיא מוערכת ב-15,000 איש נכון ל-2015.

## היסטוריה
העיירה ראס בעלבכּ נמצאת כ-500 מטרים מערבית למחסה סלע , שהממצאים הארכאולוגיים שנחשפו בו מתוארכים לתקופה הנאוליתית הקדם-קירמית ב' (כ-10,800–9,000 לפני זמננו). האתר מכונה בפי הארכאולוגים בשם "ראס בעלבכ I"  .

במזרח העיירה יש שרידים של אמות מים רומיות. תושבי המקום אישרו שהוא נקרא פעם "קונאיה", מה שמרמז על קשר ליישוב קונה שנזכר ברשומות ועידת כלקדון מאמצע המאה ה-5. האתרים הבולטים בעיירה הם מנזר "גבירתנו מראס בעלבכּ" {دير سيدة راس بعلبك} ושתי כנסיות ביזנטיות. כנסייה אחת נמצאת במרכז הכפר והשנייה שוכנת ליד אמת המים הרומית.

המסיונר האמריקאי עלי סמית ציין בסקר שערך ב-1838 שאוכלוסיית ראס בעלבכּ היא בעיקרה נוצרית קתולית.

ב-2014, המלחמה עם דאעש בכפר ערסאל הסמוך הביאה לכך שתושבי ראס בעלבכּ הקימו מיליציה שתגן על הכפר. המיליציות שיתפו פעולה עם צבא לבנון. בספטמבר 2016 תקף צבא לבנון עמדות של דאעש ליד ראס בעלבכּ.

## קישורים חיצוניים

## הערות שוליים

קטגוריה:מחוז בעלבכ-אלהרמל: יישובים
ראול לה מאט

**ראול לה מאט** (בצרפתית: **Raoul Le Mat**; 3 בספטמבר 1875, פריז, צרפת - 15 בפברואר 1947, פנמה סיטי, פנמה) היה במאי קולנוע ומאמן הוקי קרח צרפתי-אמריקאי שהתפרסם בעיקר בזכות הצגת ההוקי קרח בשוודיה בתחילת שנות ה-20.

יחד עם ארנסט ויברג ותומס קייהיל, הציג לה מאט את ההוקי קרח בשוודיה ואימן את נבחרת שוודיה בטורניר הבינלאומי הראשון שלהם באולימפיאדת אנטוורפן. בנוסף היה ממייסדי איגוד ההוקי קרח השוודי. כאשר אליפות שוודיה הראשונה בהוקי קרח נערכה בשנת 1922, לה מאט שפט את משחק הגמר.

גביע לה מאט של ליגת ההוקי השוודית נקרא על שמו ונתרם על ידו, באמצעות תמיכה כספית של מטרו גולדווין מאייר ב-1926.

## קישורים חיצוניים

## הערות שוליים

קטגוריה:במאי קולנוע אמריקאים
קטגוריה:ילידי 1875
קטגוריה:נפטרים ב-1947
יופקה

**יוּפְקָה** או **לחם סאג**' (בערביתː **خبز صاج**; בטורקית: **yufka** או **saç ekmeği**; בהינדי: **तवा रोटी**) הוא לחם שטוח מאוד ללא שמרים במטבחי המזרח התיכון ודרום אסיה.

## מאפיינים
הוא דומה במידת מה לבצק פילו ונאפה על מחבת מתכת, הנקרא בערבית סאג' ובשם טאווה בתת היבשת ההודית (גם בפקיסטן).

## סוגים
### המזרח התיכון
#### לחם
* לחם יופקה (yufka ekmeği) הוא השם הטורקי של דף לחם דק מאוד גדול (60 ס"מ) לחם שטוח, לחם שנאפה ללא התפחה במטבח הטורקי, הידוע גם בשמות שונים במטבח הערבי, אפוי על מחבת מתכת קמורה, הנקרא בערבית סאג' כאמור - וסאץ' (saç) בטורקית.
* לחם סאג' ערבי דומה במקצת למרקוק שרק (Markook), אבל הוא דק יותר וגדול יותר.
* בארץ ישראל, לחם הסאג' נקרא בפשטות shrake, ושונה מהמרקוק, שנאפה בתנור חימר (tannur).
* בקפריסין, הלחם ידוע בשם פיתה סאג'י. הוא נאכל כחטיף. הבצק ממותק קלות בדבש ובקינמון.

#### ממולא
* בטורקיה מכינים מיופקה את ה-Su Börek שהוא מין בורקס גדול של שכבות יופקה ובין השכבות גבינות פטה וקשקבל שמעורבבות בחמאה ממוסת ובביצה ונאפה בתבנית עגולה בתנור.
* גזלמה הוא לחם שטוח ממולא טורקי רך ומתובל, מבושל על הסאץ' הקמור.

### תת-היבשת ההודית
#### לחם טווה רוטי
* טאווה רוטי הוא רוטי אפוי על טאווה.

## גלריה

קובץ:Nan-e_Kordi_(Nani_Kurdi)_-_Location_in_Kolur,_Javanrud_County,_Kermanshah_Province_in_Iran.JPG|טקסט=Kurdish bread (Iran)|לחם כורדי (איראן)
קובץ:Preparation_of_qurasah.jpg|טקסט=Qurasah (Sudan)|קוראסה (סודאן)
קובץ:Tava_roti.jpg|טקסט=Roti (India)| רוטי (הודו)
קובץ:Woman_Baking_Bread_on_Saj_Oven_in_Artas,_West_Bank,_Palestine.JPG|טקסט=Shrāke (Palestine)|שרקה (ארץ ישראל)
קובץ:Yufka_yapan_kadın.JPG|טקסט=Yufka bread (Turkey)|לחם יופקה (טורקיה)


## לקריאה נוספת
* מרקוק, לחם אחר שנקרא "לחם סאג'"
* צ'פאטי
* רשימת לחמים שטוחים

## קישורים חיצוניים

*  (Arabic)

## הערות שוליים

קטגוריה:המטבח הפרסי
קטגוריה:המטבח הערבי: מאפים
קטגוריה:המטבח הטורקי
קטגוריה:סוגי לחם
דלאנו באנטון

**דלאנו באנטון** (באנגלית: **Dalano Banton**; נולד ב-7 בנובמבר 1999) הוא כדורסלן קנדי המשחק בקבוצת פורטלנד טרייל בלייזרס מליגת ה-NBA, בעמדות הרכז והקלע.

## קריירת מכללות
באנטון נולד בטורונטו שבקנדה, ובין השנים 2018–2019 למד באוניברסיטת מערב קנטקי. בשנת 2019 עבר ללמוד באוניברסיטת נברסקה, ובעונתו היחידה בקבוצת הכדורסל שלה העמיד ממוצעים של 9.6 נקודות, 5.9 ריבאונדים ו-3.9 אסיסטים למשחק.

## קריירה מקצועית
באנטון נבחר בבחירה ה-46 של דראפט ה-NBA 2021, על ידי טורונטו ראפטורס. בשתי עונותיו בטורונטו שותף ב-95 משחקים בסך הכול, וקלע 3.7 נקודות בממוצע למשחק.

ביולי 2023 חתם באנטון על חוזה בבוסטון סלטיקס. ב-24 משחקיו בקבוצה קלע 2.3 נקודות בממוצע למשחק.

בפברואר 2024 הועבר בטרייד לפורטלנד טרייל בלייזרס, תמורת בחירת דראפט עתידית. ב-8 במרץ 2024 קלע שיא קריירה של 30 נקודות, במשחק מול יוסטון רוקטס, וב-27 במרץ שבר שוב את שיאו האישי כשקלע 31 נקודות במשחק מול אטלנטה הוקס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים קנדים
קטגוריה:טורונטו: כדורסלנים
קטגוריה:כדורסלני אוניברסיטת נברסקה–לינקולן
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני פורטלנד טרייל בלייזרס
קטגוריה:בחירות דראפט של טורונטו ראפטורס
קטגוריה:קנדים שנולדו ב-1999
משחק פעולה-תפקידים

280px|ממוזער|צילום של משחק ה-ARPG החינמי "Tales of Trolls & Treasures"
**משחק פעולה-תפקידים** (מכונה גם **ARPG**) הוא ז'אנר של משחקי וידאו המשלב אלמנטים מז'אנר משחק התפקידים עם אלמנטים מז'אנר משחק הפעולה.

המשחקים בז'אנר זה בדרך כלל כוללים קרבות בקצב מהיר יחסית בסגנון של משחקי Hack and slash, את האפשרות לפתח את הדמויות בהן הם משחקים, וכמו גם את האפשרות לחקור עולמות וירטואליים נרחבים.

משחקים בולטים בז'אנר כוללים בין היתר את סדרת המשחקים Kingdom Hearts, סדרת המשחקים Diablo ושלושה מסדרת משחקי Assassin's Creed - Assassin's Creed Origins, Assassin's Creed Odyssey ו-Assassin's Creed Valhalla.

## משחקיות
במשחקי בז'אנר השחקנים שולטים בדמות או בקבוצת דמויות וצריכים להוביל אותם בהרפתקאות שונות ולהתגבר על אתגרים שונים. בניגוד למשחקי התפקידים המסורתיים בהם הלחימה לרוב היא מבוססת תורות, במשחקי תפקידים-פעולה הקרבות מתרחשים בזמן אמת והשחקנים חייבים להגיב במהירות כאשר האויבים מתקיפים אותם.

כאשר שחקנים מביסים אויבים ומשלימים משימות במשחקים הללו הם צוברים נקודות המאפשרות לגרום לדמויות שלהם להתחזק. בנוסף ניתן גם למצוא כלי נשק, שריון ופריטים אחרים ברחבי המשחק אשר מסייעים לשפר את היכולות של הדמות.

המשחקים בז'אנר מתרחשים לעיתים רבות בעולמות גדולים ומגוונים בהם ניתן לשוטט בחופשיות, לגלות אוצרות נסתרים, להיתקל בדמויות שאינם שחקנים ולקחת על עצמם משימות שונות כמו הבסת אויבים רבי עוצמה, פתרון חידות או השגת פריטים יקרי ערך.

אלמנט מרכזי נוסף הוא איסוף שלל לאורך המשחק אשר כולל כלי נשק, שריון ופריטים אחרים שניתן למצוא כאשר מנצחים את האויבים, פותחים תיבות אקראיות ו/או משלימים משימות.

ברוב המשחקים בז'אנר מוצגים השחקן נע בו בעולם תלת-ממדי, כאשר השחקן רואה את הדמות בה הוא שולט ממבט על.

## ראו גם
* ערכים על משחקי פעולה-תפקידים

## קישורים חיצוניים

*
קטגוריה:סוגות משחקי וידאו
האמפולה על שם פאטר

**האמפולה על שם [[אברהם פאטר|פאטר]]** (באנגלית: **Vater hepatopancreatic ampulla** או **Vater hepatopancreatic duct**) היא הצינור המשותף שנוצר בדרך כלל על ידי איחוד של צינור המרה (common bile duct) וצינור הלבלב (pancreatic duct) בתוך דופן התריסריון. צינור משותף זה כולל בדרך כלל התרחבות ("אמפולה"). לאחר מכן הצינור המשותף נפתח באמצעיתו אל החלק היורד של התריסריון בפפילית התריסריון הראשית (major duodenal papilla). אורך הצינור המשותף הוא בדרך כלל 2–10 מ"מ.

## מבנה
### סוגרים
סוגרי שרירים חלקים מווסתים את זרימת המרה ומיצי הלבלב דרך האמפולה: הסוגר של צינור הלבלב, הסוגר של צינור המרה והסוגר על שם אודי.

### וריאציה
צינור המרה המשותף וצינור הלבלב עשויים לפעמים להתאחד מחוץ לדופן התריסריון וליצור צינור משותף ארוך במיוחד. שני הצינורות עשויים גם להתנקז לתוך התריסריון בנפרד, או להתמזג אך לשמור על הנהורים הנפרדים שלהם מופרדים על ידי מחיצה.

## משמעות קלינית
**הסימן של תומאס** הוא ייצור צואה בצבע כסף ויכול להעיד על סרטן של האמפולה על שם פאטר. צואה בצבע כסף היא שילוב של הצואה הלבנה של צהבת חסימתית בשילוב עם צואה שחורה של מלנה או דימום. היא תוארה לראשונה ב-*British Medical Journal* על ידי ד"ר אוגילבי (H. Ogilvie) ב-1955.

## אטימולוגיה
האמפולה נקראת על שם אברהם פאטר (1684–1751), אנטומיסט גרמני שפרסם לראשונה תיאור שלה ב-1723.

## תמונות

קובץ:Gray1100.png|טקסט=The pancreatic duct.|צינור הלבלב
קובץ:Ultrasound_Scan_ND_090551_0930550_cr.png|טקסט=Carcinoma of Ampulla|קרצינומה של האמפולה


## הערות שוליים

קטגוריה:לבלב
קטגוריה:איברים בגוף האדם
חמישה לילות

**חמישה לילות** הוא המיני-אלבום החמישי של הזמר הישראלי עומר אדם. הוא יצא לאור ב-21 במרץ 2024 תחת חברת P.A.I. האלבום זכה למעמד לאלבום פלטינה עם למעלה מ-100 מיליון השמעות בפלטפורמות הדיגיטליות.

## רקע וקידום
אלבומו הקודם של אדם, סוף העולם, יצא ביוני 2023, ובו כמה להיטים, ומאז הוא בעיקר הוציא לאור גרסאות כיסוי לשירים, ביניהם "ואיך שלא", "סטלות" ו"השמחה/מדברים על שלום".

במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים. בסרטון ניתן לזהות את הכתובות על העטיפות, המציינות את שמות השירים החדשים של אדם, כולל שמות כמו "אקדח", "חמישה לילות" ו"מבת ים ועד הנצח".

ב-19 במרץ אדם שיתף סרטון בחשבון האינסטגרם שלו המראה "ישיבת השמעה" לאלבום, שפורסם כי הוא יצא ב-21 במרץ 2024. המשתתפים במפגש כללו את אחיו גל אדם, בת זוגו יעל שלביה, הראפר שרק, קים אור אזולאי ואחרים. המשתתפים קיבלו גיליונות ועטים והתבקשו לדרג כל שיר מ-1 עד 10 תוך כדי האזנה, והציעו ביקורות על השירים החדשים של אדם. התלהבות מהשירים ניכרה בקרב המשתתפים, והיו שני מפגשי השמעה לכל שיר כדי לאפשר ניקוד נפרד.

ב-21 במרץ 2024 אדם הוציא את המיני אלבום, הכולל חמישה שירים. אדם סיפר על תהליך יצירה האלבום: .

## הרכב
המיני אלבום כולל חמישה שירים ושיתופי פעולה עם אמנים כמו גיל ויין, טל קסטיאל, רותם חן ואחרים.

בשיר "רק שלך" עבד אדם עם הזמר והיוצר אושר כהן, למרות שהם לא מבצעים אותו כדואט.

## רשימת רצועות

## הערות שוליים

## קישורים חיצוניים

קטגוריה:אלבומי עומר אדם
קטגוריה:מיני-אלבומים בעברית
קטגוריה:אלבומים שהופקו על ידי גיל ויין
קטגוריה:אלבומים שהופקו על ידי עדן אטד
קטגוריה:אלבומים שהופקו על ידי רז קופרמן
קטגוריה:אלבומי פלטינה בישראל
האספה המחוקקת של מגהלאיה

**האספה המחוקקת של מגהלאיה** או **מגהלאיה וידאהן סבהה** (באנגלית: **Meghalaya Legislative Assembly**), היא הפרלמנט המדינתי של מגהלאיה. באספה חברים 60 נציגים, הנבחרים ממחוזות בחירה.

## היסטוריה
שורשי האספה המחוקקת של מגלהאיה נעוצים בתקופת היותה חלק מנשיאות בנגל, כשהבריטים הקימו נציג ראשי מיוחד לאזור בשילונג, שהפכה לבירת מחוז אסאם ומזרח בנגל עם הקמת המחוז ב־1905, ולאחר מכן לבירת אסאם. המועצה המחוקקת של אסאם הוקמה בשילונג ב־1912, והפכה תחת חוק ממשלת הודו, 1935 לאספה המחוקקת.

ב־1969 תוקנה חוקת הודו ונוצר מנגנון שאפשר להעניק למגהלאיה מעמד של מדינה אוטונומית בתוך אסאם. על פי החוק שחוקק הפרלמנט ההודי, למדינה החדשה נועד להיות אספה מחוקקת במספר שיקבע על ידי ממשלת הודו, אך לא יפחת מ־35 ולא יעלה על 55 חברים. מדינה זו נוצרה ב־2 באפריל 1970. באספה היו 38 חברים נבחרים ושלושה ממונים.

ב־1971 חוקק חוק ארגון מחדש של צפון מזרח הודו שהעניק למדינה מעמד של מדינה נפרדת באופן מלא. בעקבות הענקת מעמד מדינה הוגדלה האספה ל-60 חברים.

## משכן
האספה המחוקקת יושבת בשילונג, בירת מגהלאיה. האספה שכנה בבניין שהוקם בתקופה הבריטית אך נשרף בינואר 2001. האספה שוכנת במבנה זמני, כאשר עבודות להקמת מבנה חילופי נערכות.

## הרכב נוכחי
ההרכב הנוכחי של האספה המחוקקת של מגהלאיה היא האספה המחוקקת ה-11, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם הלאומית, המחזיקה ב-28 מושבים. מפלגת העם ההודית מחזיקה ב־2 מושבים ומפלגות מקומיות נוספות ועצמאיים השייכים לברית מחזיקים ב־16 מושבים נוספים. הקונגרס הלאומי ההודי וטרינמול קונגרס נמצאות באופוזיציה עם 5 מושבים לאחת, ומפלגת קול העם עם 4.

האספה בוחרת את הנציג היחיד של מגהלאיה ברג'יה סבהה.

## קישורים חיצוניים

* 

* 

## הערות שוליים

מגלהאיה
קטגוריה:מגהלאיה
בונפרטה מבקר את קורבנות המגפה ביפו

**בונפרטה מבקר את קורבנות המגפה ביפו** (צרפתית: Bonaparte visitant les pestiférés de Jaffa) היא תמונת שמן על קנבס שהוזמנה בידי נפוליאון וצוירה בשנת 1804 על ידי אנטואן-ז'אן גרו. התמונה מנציחה אירוע שהתרחש כביכול ביפו ב-11 במרץ 1799, שבה ביקר המצביא הצרפתי חיילים חולים בדבר שהשתכנו במנזר ניקולאס הקדוש. התמונה נועדה להאדיר את דמותו של נפוליאון ולמוגג דיווחים לפיה נפוליאון הורה להמית באופיום את חולי הדבר ביפו במהלך נסיגתו מהמסע הסורי. ב-18 בספטמבר 1804 התמונה הוצגה בסלון של פריז. התמונה כיום היא חלק מהאוסף הצרפתי במוזיאון הלובר.

## היסטוריות
הסצנה המתוארת מבוססת על אירוע אמיתי שדווח על ידי קצין הרפואה הראשי של המשלחת הצרפתית:
בנסיגתו הנמהרת חזרה ליפו לאחר המצור הכושל על עכו, ביקר נפוליאון שוב במחלקת החולים. הגנרל הציע לקצין הרפואה שלו דסגנטס לבצע המתת חסד ב-50 החולים הנותרים באמצעות אופיום מכיוון שהיו חלשים מדי מכדי להביא אותם חזרה למצרים ואחרת ייפלו כשבויים לטורקים הסדיסטים. לפי נפוליאון החיילים לא הורעלו אלא הלאודנום הונח לצד מיטות החולים על מנת שאנשיו יוכלו להתאבד ברגע הנכון. בפועל נראה שאף חייל לא התאבד באמצעות הלאודנום. עם זאת, השמועה לפיה נפוליאון המית את החיילים שלו נוצלה בידי תועמלנים בריתים ועות'מאנים. תמונת השמן נועדה בין היתר להוות נזר לשמועות אלו.

## קישורים חיצוניים

## הערות שוליים

קטגוריה:ציורי שמן
קטגוריה:1804
קטגוריה:נפוליאון
קטגוריה:המלחמות הנפוליאוניות
קטגוריה:מוזיאון הלובר: ציורים
פרימטריום

ה**פרימטריום** (**perimetrium**, או **שכבת הרחם הנסיובית**) הוא השכבה הנסיובית החיצונית של הרחם, הנובעת מהצפק שמעל קרקעית הרחם, ויכולה להיחשב כצפק בקרביים.

## מבנה ומיקום
הפרימטריום מורכב משכבה שטחית של ממברנת מזותל ושכבה דקה של רקמת חיבור רופפת מתחתיה.

מקדימה, הפרימטריום מכסה את קרקעית הפונדוס (Fundus) של הרחם ואת חלקו העליון של הרחם עד שהוא פוגש את פני השטח העיליים של שלפוחית השתן הסמוכה. כתוצאה מכך נוצר קפל קעור של הצפק, כיס הווסיקוטרין (vesicouterine pouch). מאחור, הפרימטריום מכסה את כל משטח הרחם בעומק צוואר הרחם, שם הוא מתקפל בחזרה אל החלחולת הסמוכה ויוצר כיס רקטו-רחמי (rectouterine pouch), נקודת הניקוז הנמוכה ביותר של חלל הצפק. באופן רוחבי, הפרימטריום משתלב בקרומים הנסיוביים של הרצועות הרחבות.  

## הערות שוליים

קטגוריה:אנטומיה
קטגוריה:רפואה